COM7 จ่อใช้เงิน 6 ลบ.ถือหุ้นเพิ่มใน”บานาน่า กรุ๊ป”เป็น 100% จาก 76%
COM7 จ่อใช้เงิน 6 ลบ.ถือหุ้นเพิ่มใน"บานาน่า กรุ๊ป"เป็น 100% จาก 76% ทั้งนี้ บานาน่า กรุ๊ป มีวัตถุประสงค์เริ่มแรกคือขายปลีกโทรศัพท์เคลื่อนที่ และแท็ปเลต แต่ปัจจุบันอยู่ระหว่างดำเนินการเปลี่ยนไปทำธุรกิจ e-commerce
11 พ.ย. 2558

บริษัท คอมเซเว่น จำกัด (มหาชน) หรือ COM7 ระบุว่า ที่ประชุมคณะกรรมการบริษัทเมื่อวานนี้ อนุมัติให้เข้าซื้อหุ้น 24% ในบริษัท บานาน่า กรุ๊ป จำกัด  พร้อมหนี้เงินกู้ในราคารวมทั้งสิ้น 6 ล้านบาท ส่งผลให้บริษัทจะถือหุ้นทั้งหมดในบานาน่า กรุ๊ป จากปัจจุบันที่ถือหุ้นอยู่ 76%
โดยการเข้าซื้อหุ้นเพิ่มในบานาน่า กรุ๊ป จะเป็นการซื้อจากนายทรงธรรม บุญยะทรัพย์ ซึ่งเป็นผู้ถือหุ้นอีกฝ่ายของบานาน่า กรุ๊ป ขณะที่นายทรงธรรมได้ให้เงินกู้แก่บานาน่า กรุ๊ป จำนวน 10 ล้านบาท บริษัทจึงได้ตกลงซื้อหุ้นบานาน่า กรุ๊ป ในสัดส่วน 24% ของทุนจดทะเบียนและหนี้เงินกู้ดังกล่าวจากนายทรงธรรม ในราคาทั้งสิ้น 6 ล้านบาท
ทั้งนี้ บานาน่า กรุ๊ป มีวัตถุประสงค์เริ่มแรกคือขายปลีกโทรศัพท์เคลื่อนที่ และแท็ปเลต แต่ปัจจุบันอยู่ระหว่างดำเนินการเปลี่ยนไปทำธุรกิจ e-commerce
 
 